ΓΡΑΠΤΗ ΕΡΩΤΗΣΗ E-1419/02

υποβολή: Erik Meijer (GUE/NGL) προς την Επιτροπή

(23 Μαΐου 2002)

Θέμα: Αναγκαστική ανεργία για επαγγελματίες οδηγούς λόγω άρνησης παράτασης της άδειας οδήγησης κατόπιν διάγνωσης σακχαροδιαβήτη με ιατρικές εξετάσεις

1. Γνωρίζει η Επιτροπή ότι οι επαγγελματίες οδηγοί δεν δύνανται να λάβουν παράταση της άδειάς τους αφότου με διενέργεια ιατρικών εξετάσεων διαγνωσθεί σακχαροδιαβήτης και ότι επακόλουθα διαπιστώνεται μια οφθαλμική ανωμαλία (πάθηση του αμφιβληστροειδούς) βάσει της οποίας ο/η ενδιαφερόμενος/η κρίνεται ανίκανος/η προς εξάσκηση του επαγγέλματός του/της, παρά την πλήρως ικανοποιητική όρασή του/της, επειδή ο/η οδηγός δεν είναι απαλλαγμένος από ενδεχόμενες επιπλοκές·

2. Δύναται η Επιτροπή να επιβεβαιώσει ότι στην πράξηφίσταται απαγόρευση οδήγησης για επαγγελματίες οδηγούς με σακχαροδιαβήτη, βάσει της οποίας μπορεί να απολυθούν από τον εργοδότη τους, καθώς δεν πληρούν πλέον τις προϋποθέσεις άσκησης του επαγγέλματός τους· Πού στηρίζεται η απαγόρευση αυτή·

3. Οι κανόνες στον εν λόγω τομέα είναι κοινοί για ολόκληρη την ΕΕ ή ισχύουν διαφορετικοί κανόνες σε κάθε κράτος μέλος· Είναι βάσιμο σε τέτοιες περιπτώσεις άρνησης παράτασης άδειας οδήγησης να γίνεται παραπομπή στους κοινοτικούς κανόνες·

4. Από τη στιγμή που στην πράξη ισχύει απαγόρευση άσκησης επαγγέλματος για οδηγούς με σακχαροδιαβήτη, οι οποίοι, ωστόσο, σύμφωνα με οφθαλμίατρο διαθέτουν ικανοποιητική όραση, συμβάλλει αυτή η απαγόρευση στην αύξηση της ασφάλειας της κυκλοφορίας σε τέτοιο βαθμό που να δικαιολογεί την αναγκαστική ανεργία και την ανάγκη επανεκπαίδευσης σε άλλο επάγγελμα·

5. Οι αυξανόμενοι διαχωρισμοί στα είδη μέσων μεταφοράς, η επιβολή καθρεφτών που θα καλύπτουν τα νεκρά σημεία του οπτικού πεδίου για φορτηγά και οι περιορισμοί στον χρόνο οδήγησης για οδηγούς φορτηγών καθιστούν δυνατό οδηγοί, οι οποίοι στο παρελθόν είχαν θεωρηθεί παράγοντεςψηλού κινδύνου λόγω των ιατρικών τους δεδομένων, σήμερα να επανενταχτούν στο επάγγελμα αυτό·

6. Προετοιμάζει η Επιτροπή πρωτοβουλίες για την προστασία της εν λόγω ομάδας οδηγών από το σήμεραφιστάμενο ενδεχόμενο αναγκαστικής ανεργίας, χωρίς ναπάρχει επιτακτική ανάγκη για αυτό, ή προτίθεται να αναλάβει τέτοιου είδους πρωτοβουλίες στο μέλλον·

Απάντηση της κας de Palacio εξ ονόματος της Επιτροπής

(3 Ιουλίου 2002)

1.-3. Η Επιτροπή εφιστά την προσοχή του Αξιότιμου Μέλους του Ευρωπαϊκού Κοινοβουλίου στις απαντήσεις που επανειλημμένα έχει δώσει η Επιτροπή επί του θέματος από τη στιγμή που εκδόθηκε η οδηγία 91/439/ΕΟΚ του Συμβουλίου, της 29ης Ιουλίου 1991 για την άδεια οδήγησης(1) και ιδίως στις απαντήσεις που έδωσε στις γραπτές ερωτήσεις E-1462/01 της κας Kauppi(2) και E-1295/00 του κ. Davies(3).

4.-5. Το παράρτημα ΙΙΙ της οδηγίας που προαναφέρθηκε ορίζει τα ελάχιστα πρότυπα σωματικής και διανοητικής επάρκειας για την οδήγηση μηχανοκίνητου οχήματος. Τα πρότυπα αυτά βασίζονται στις γνώμες εμπειρογνωμόνων. Με βάση το συγκεκριμένο πρότυπο για τον σακχαρώδη διαβήτη, είναι σαφές ότι δεν πρέπει να χορηγείται ή να ανανεώνεται η άδεια οδήγησηςποψηφίου ή οδηγού βαρέος οχήματος ή λεωφορείου, εφόσον αυτός πάσχει από διαβήτη και ταυτόχρονα από αμφιβληστροειδοπάθεια. Ο κίνδυνος να προκληθεί ζάλη εξαιτίας του σακχαρώδους διαβήτη σε συνδυασμό με την πιθανότητα πλήρους ή μερικής απώλειας του οπτικού πεδίου εξαιτίας της αμφιβληστροειδοπάθειας δικαιολογούν την αυστηρή αυτή αντιμετώπιση. Η καθιέρωση κατόπτρων οδήγησης που εξαλείφουν τις νεκρές γωνίες ή ο περιορισμός του χρόνου οδήγησης δεν μειώνουν τον κίνδυνο που περιγράφηκε προηγουμένως και δεν επιτρέπουν να γίνει πιο ελαστικό το πρότυπο αυτό.

6. Σήμερα, η Επιτροπή κρίνοντας τους πραγματικότατους κινδύνους για τουςπολοίπους χρήστες των δημοσίων οδών, δεν προτίθεται να λάβει πρωτοβουλίες επί του θέματος. Ωστόσο, εκπονεί τακτικά μελέτες σχετικά με τη σωματική επάρκεια και συμβουλεύεται συστηματικά, στο πλαίσιο της επιτροπής άδειας οδήγησης, τους εμπειρογνώμονες, έτσι ώστε να ενημερώνεται συνεχώς για τις επιστημονικές ή τεχνικές προόδους στο δεδομένο τομέα.

(1) ΕΕ L 237 της 24.8.1991.

(2) ΕΕ C 350 E της 11.12.2001.

(3) ΕΕ C 72 E της 6.3.2001.